فى الحقيقة أنا بدءت أشعر من ثلاث أيام بأضطراب نفسى مستمر طوال الوقت يسبب لى عدم القدرة على النوم و لو عينى غفلت أقوم مفزوع و رفض نسبى للطعام يعنى بأكل لمجرد أنى أعيش و يأس من الحياة و حزن و أحساس بالخوف ليس من شئ محدد و لكن هو شعور أحسه دائما مع زيادة دقات القلب دون انقطاع و بشكل مستمر و خاصة فى الليل و أنا لوحدى و أيضا أشعر بالبرد دائما حتى لو كان الجو دافئ و أحس برعشة فى جسمى مستمرة .. بصراحه الاعراض اللى عندى ليها سبب و لكن مينفعش أقولو بالتفصيل لانه موضوع حساس و لكن الموضوع هو تأكدى من خيانة و سوء سلوك أحد أفراد أسرتى و هى ست و من هذه اللحظة و أنا أشعر بكل هذه الاحاسيس المؤلمة أعيش فى جحيم و دائما أشعر بجنون الغيرة عندما تتحدث مع أحد فى تليفون و كأن الاحساس مثلا حبيبه تخون حبيبها و عندما تذهب لأى مكان حتى لو كان عمل أشعر بأنها تخونى و لو عملت أى شئ يخص الست من شعر أو نضافه أو كده أشعر بأن كل هذا بتعمله لهذا الشخص و أنا غير قادر على مواجهتها لأنى أخاف على شعورها جدا و بصراحه حتى لو أتكلمت كلامى سيكون غير مؤثر بالنسبة لها و المشكلة أن هذه الانسانه عايشه معايا يعنى لو كانت واحده بعيدة عنى كان البعد ينسينى لكن دى عايشه معايا و ادامى طول الوقت و كمان أنا قاعد من الشغل من ساعة الموضوع ده خايف أسيب البيت و لو لحظة الاحساس بالعذاب وصل بداخلى لمرحلة لست قادر على تحملها لدرجة أنى فكرت فى الانتحار من شدة العذاب و لكن خوفت أغضب ربنا و مش عارف أعمل ايه بصراحه نفسى فى حاجة تريح قلبى اللى بيتقطع ده لانى حاسس انى بجد هموت من شدة الالم ..